EkBass/fiwiki-20250220-pages-articles huggingface dataset:
Matt Bushell

Matthew David Bushell (s. 8. tammikuuta 1974 Framingham, Massachusetts) on yhdysvaltalainen näyttelijä. Hän on ollut mukana televisiosarjoissa ja elokuvissa. Hän on vieraillut esimerkiksi televisiosarjoissa 24, CSI: New York ja NYPD Blue. Hänellä on elokuvarooli Phil Dwyer, päähenkilö Bella Swanin isäpuoli, Stephenie Meyerin fantasiakirjasarjaan perustuvassa vuoden 2008 elokuvassa Twilight – Houkutus. Hän on näytellyt myös elokuvassa Leatherheads vuodelta 2008. == Filmografia == Vuosi Nimi Rooli Huomioita 2001 Way Cool? Matt 2002 Angel Turvamies #3 TV-sarja, 1 jakso 2003 Todistettavasti syyllinen Nuori Butch Rinaldi TV-sarja, 1 jakso The Seventh Man Private Borinski The Pool at Maddy Breaker's Roger Televisioelokuva The Jamie Kennedy Experiment oma itsensä TV-sarja, 1 jakso 2004 CSI: New York Marvin Hummel TV-sarja, 1 jakso NYPD Blue Charlie Isadore TV-sarja, 1 jakso Straight-Jacket Moron #2 24 Cale TV-sarja, 2 jaksoa 2005 Somebody Else Ryan Headhunter Scott NCIS Rikostutkijat Marine Lt. Rob King TV-sarja, 1 jakso 2006 Heroes Linderman's Henchman TV-sarja, 1 jakso Kasvottomat sotilaat Sgt. Burroughs TV-sarja, 1 jakso Behind Enemy Lines II: Axis of Evil MCPO Neil 'Spaz' Callaghan 2007 Criminal Minds – FBI-tutkijat Bill Calvert TV-sarja, 1 jakso Shelter Alan Medal of Honor: Vanguard Allied Soldiers Sotapeli, ääni 2007 - 2008 Notes from the Underbelly Bändin manageri TV-sarja, 2 jaksoa 2008 Twilight – Houkutus Phil Dwyer Raising the Bar kolmas palomiestodistaja TV-sarja, 1 jakso Gemini Division Pete Vacarella TV-sarja, 3 jaksoa Dark Reel Bandana Man CSI: Miami Dan Kirkland TV-sarja, 2 jaksoa Leatherheads Curly 2009 Rough Hustle Dean Black Kuvaamassa Bones Adam Hawthorne TV-sarja, 1 jakso Lie to Me David Caddick TV-sarja, 1 jakso 2010 The Throwaways Ennakkotuotanto ==Lähteet== Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt
Ruusuhelmipeippo

Ruusuhelmipeippo (Hypargos margaritatus) on eteläisessä Afrikassa tavattava loistopeippoihin kuuluva varpuslintu. == Koko ja ulkonäkö == Kooltaan ruusuhelmipeippo on noin 12 cm. Koirasruusuhelmipeipon pää, lukuun ottamatta päälakea, kaula ja rinta ovat vaalean ruusunpunertavat. Päälaki on ruskea. Selkä ja siivet ovat väriltään kellertävän ruskehtavat. Vatsa on muuta ruumista tummemmat ja höyhenten kärjet ovat valkoiset. Koiras eroaa pohjoisemmasta sukulaisestaan punahelmipeiposta (Hypargos niveoguttatus) olemalla päästään vaaleampi. Naaras ruusuhelmipeipolta puuttuu kokonaan punainen väri ja eroaa siten punahelmipeipponaaraasta. Nuoret ruusuhelmipeipot muistuttavat naarasta. == Levinneisyys ja elinympäristö == Ruusuhelmipeippoa tavataan Etelä-Afrikassa, Mosambikissa ja Swazimaassa. Ruusuhelmipeippojen elinympäristöä ovat rannikkoalueiden kuivat ryteiköt ja metsät. Punahelmipeippoa tavataan hieman kosteammissa elinympäristöissä == Elintavat ja ravinto == Ruusuhelmipeipot elävät yleensä pareittain. Parit ovat toisilleen uskollisia ja etsivät itselleen uuden pesimiskumppanin ainoastaan aikaisemman parinsa kuoltua. Pesänsä laji rakentaa puuhun ja pensaaseen. Pesään naaras munii kahdesta viiteen väriltään valkoista munaa. Ruusuhelmipeippojen ravinto koostuu pääasiassa siemenistä, mutta laji syö myös selkärangattomia. Ruusuhelmipeipot ruokailevat maasta ja häirittyinä piiloutuvat pensaikkoon. == Lähteet == Luokka:Loistopeipot
Doris Leuthard

Doris Leuthard (s. 10. huhtikuuta 1963, Merenschwand, Aargau) on sveitsiläinen poliitikko. Hän on ollut vuodesta 2006 lähtien Sveitsin liittoneuvoston jäsen. Vuosina 2006–2010 Leuthard oli talousministeri, ja vuodesta 2010 vuoteen 2018 hän on johtanut ympäristö-, liikenne-, energia- ja viestintäministeriötä. Hän on ollut Sveitsin liittopresidentti vuosina 2010 ja 2017. Leuthard oli kansallisneuvoston jäsen vuosina 1999-2006 sekä Sveitsin kristillisdemokraattisen kansanpuolueen puheenjohtajana 2004–2006. Leuthard on viides nainen kautta aikain, joka on valittu Sveitsin liittoneuvostoon. Leuthard on opiskellut oikeustiedettä Zurichin yliopistossa ja kieliä Pariisissa ja Calgaryssä. Ennen politiikkaan lähtemistään hän oli lakiasiaintoimiston osakas. == Lähteet == Luokka:Sveitsin liittoneuvoston jäsenet Luokka:Liikenneministerit Luokka:Vuonna 1963 syntyneet Luokka:Elävät henkilöt
Risto Lamppu

Risto Santeri ("Ripa") Lamppu (19. joulukuuta 1924 Viipuri – 31. heinäkuuta 1995 Kontiolahti) oli suomalainen urheilutoimittaja, liikunnanopettaja ja monipuolinen palloilulajien taitaja. Lamppu kuului Suomen maahockeyn olympiajoukkueeseen Helsingissä 1952. Hän saavutti Torpan Poikien riveissä SM- hopeaa vuosina 1951 ja 1952. Lamppu pelasi pesäpallon SM-sarjaa vuosina 1946–1951 Puna-Mustien joukkueessa. Jääpallon SM-sarjassa hän edusti Hukkia ja saavutti neljännen sijan vuosina 1945 ja 1948. Risto Lamppu toimi Pesäpalloliitossa muun muassa liittokouluttajana vuosina 1956–1968 ja hallituksen jäsenenä vuosina 1957–1959. Vuonna 1966 hänet valittiin vuoden pesäpallotuomariksi. Urheilutoimittajana hän työskenteli vuodesta 1945 alkaen ja kirjoitti vuodesta 1977 Lapin Kansaan. 1970-luvulla hän toimi myös liikunnanopettajana Rovaniemen yhteislyseossa (nykyisin Lyseonpuiston lukio). Lamppu toimi Ounasvaaran talvikisojen kuuluttajana vuosina 1965–1975. == Saavutukset == Pesäpallotuomarina * Vuoden tuomari: 1966 * Miesten Itä-Länsi- tuomari: 1964 ==Lähteet== * === Viitteet === Luokka:Suomalaiset maahockeypelaajat Luokka:Suomalaiset pesäpalloilijat Luokka:Pesäpallotuomarit Luokka:Suomalaiset jääpalloilijat Luokka:Suomalaiset urheilutoimittajat Luokka:Vuonna 1924 syntyneet Luokka:Vuonna 1995 kuolleet
Reino Lindroos (urheilija)

Reino Oskari Lindroos (16. toukokuuta 1918 Viipuri – 6. helmikuuta 1976 Helsinki) oli suomalainen maahockeypelaaja ja jääpalloilija. Lindroos kuului Suomen maahockeyn olympiajoukkueeseen Helsingissä 1952. Jääpallossa hän saavutti SM-hopeaa vuonna 1939 Ylä-Vuoksen Palloseuran riveissä sekä pelasi neljä A-maaottelua ja kolme B-maaottelua. Ylä-Vuoksen Palloseuran lisäksi Lindroos edusti urallaan Viipurin Palloseuraa ja Viipurin Susia. ==Lähteet== * Luokka:Suomalaiset maahockeypelaajat Luokka:Suomalaiset jääpalloilijat Luokka:Vuonna 1918 syntyneet Luokka:Vuonna 1976 kuolleet
Arseni (Matsejevitš)

Arseni (, oik. Aleksandr Ivanovitš Matsejevitš , 1697 – 28. helmikuuta 1772 Tallinna) oli venäläinen ja ukrainalainen kirkonmies.Longley 2000: 85, 329. Arseni toimi Rostovin arkkipiispana vuosina 1742–1763. Hän vastusti Pietari Suuren kirkollisia uudistuksia. Kun Arseni vastusti Katariina Suuren tekemää kirkon maiden takavarikkoa, hänet tuomittiin 1763 majesteettirikoksesta. Arseni erotettiin arkkipiispan virasta ja määrättiin pakkotyöhön kaukaiseen luostariin Karjalaan. Arseni jatkoi aktiivista Katariinan vastustamista Karjalasta käsin, minkä vuoksi ärsyyntynyt Katariina heitätti hänet vuonna 1767 loppuelämäksi tallinnalaiseen vankilaan. Vanginvartijat eivät puhuneet venäjää eivätkä tienneet tuntemattoman vangin nimeä. == Lähteet == * ===Viitteet=== Luokka:Ukrainalaiset piispat Luokka:Vuonna 1697 syntyneet Luokka:Vuonna 1772 kuolleet
Panteleimon

Panteleimon voi tarkoittaa seuraavia: * Panteleimon, kreikankielinen nimi * Pyhä Panteleimon, pyhimys * Panteleimon, Oulun metropoliitta vuosina 2002–2013
Esko Silvennoinen

Esko Kalevi Silvennoinen (12. elokuuta 1931 Viipuri – 18. marraskuuta 2020 Hämeenlinna)Kuolinilmoitus, Hämeen Sanomat 20.12.2020, s. A8 oli suomalainen maahockeypelaaja ja jääkiekkoilija. Silvennoinen kuului Suomen maahockeyn olympiajoukkueeseen Helsingissä 1952. Hän voitti Hämeenlinnan Pallokerhon riveissä Suomen mestaruuden vuosina 1951, 1952 ja 1954. Kaikkiaan hän pelasi kuusi maahockeyn maaottelua vuosina 1952–1962. Jääkiekkoilijana Silvennoinen saavutti Hämeenlinnan Tarmon joukkueessa SM-hopeaa vuosina 1953 ja 1956 sekä SM-pronssia vuosina 1952 ja 1958. Hän pelasi kahdeksan jääkiekon A-maaottelua ja kaksi poikien maaottelua. == Lähteet == * ===Viitteet=== Luokka:Suomalaiset maahockeypelaajat Luokka:Suomalaiset jääkiekkoilijat Luokka:Vuonna 1931 syntyneet Luokka:Vuonna 2020 kuolleet
Esko Kiviaho

Esko Veli Kiviaho (19. marraskuuta 1931 Sortavala – 15. heinäkuuta 2017 Vaasa) oli suomalainen maahockeypelaaja, jääkiekkoilija ja jalkapalloilija. Kiviaho oli Suomen maahockeyn olympiajoukkueen varamaalivahti Helsingissä 1952. Hän voitti Hämeenlinnan Pallokerhon riveissä Suomen mestaruuden vuosina 1951, 1952 ja 1954. Jääkiekkoilijana "Napa" Kiviaho saavutti HPK:n joukkueessa SM-hopeaa vuonna 1952 ja SM-pronssia vuonna 1954. Hän kuului siihen nuorten maajoukkueeseen, joka ensimmäisen kerran voitti Ruotsin vuonna 1949. Jalkapalloa hän pelasi SM-sarjassa vuosina 1947–1948. == Lähteet == * === Viitteet === Luokka:Suomalaiset maahockeypelaajat Luokka:Suomalaiset jääkiekkoilijat Luokka:Suomalaiset jalkapalloilijat Luokka:Vuonna 1931 syntyneet Luokka:Vuonna 2017 kuolleet
Koolie

Koolie, jota kutsutaan toisinaan harhaanjohtavasti nimellä German Coolie, on australialainen monipuolinen työkoirarotu, joka on kotimaansa ulkopuolella melko harvinainen. Suomen ja Euroopan ensimmäinen kooliepentue syntyi 18.2.2012, ja siihen lukeutui kaksi urosta ja kolme narttua. == Ulkomuoto == Koolie kuuluu niin sanottuun "collie"-fenotyyppiin. Sen koko ja ulkonäkö vaihtelee eri puolella Australiaa, mutta yleisesti ottaen se on keskikokoinen. Myös karvapeitteen pituus vaihtelee pitkästä lyhyeen, aivan kuten mm. alkuperäisillä työlinjaisilla bordercollieilla. == Luonne ja käyttäytyminen == Koolie tunnetaan taitavana paimenkoirana, joka rakastaa työskentelyä ja tarvitseekin todella runsaasti aktivointia ollakseen onnellinen. == Alkuperä == Australialaiset ovat kasvattaneet rotua 1800-luvun alkupuolelta lähtien. Se polveutuu alun perin eurooppalaisista paimenkoirista, erityisesti työlinjaisesta colliesta. Paikalliset farmarit arvostavat sitä suuresti sen erinomaisten työskentelyominaisuuksien vuoksi. == Katso myös == *Australiankelpie *Bordercollie *Walesinpaimenkoira == Lähteet == The Koolie Club of Australia === Viitteet === == Aiheesta muualla == Luokka:FCI:n ulkopuoliset rodut Luokka:Paimenkoirat Luokka:Australialaiset koirarodut
Google Street View

Google Street View on Googlen tarjoama katunäkymäpalvelu, jota voidaan käyttää Google Mapsissa ja Google Earthissa. Palvelussa kaupunkien ja kylien katuja voi katsoa 360 asteen näkymällä. Google aloitti palvelun Yhdysvalloissa vuonna 2007. Google käyttää katunäkymien ottamiseen autoja, kolmipyöriä, moottorikelkkoja ja kärryjä. Vuonna 2017 Google ilmoitti julkaisseensa yli 16 miljoonaa kilometriä katunäkymiä 83 eri valtiossa. Google Street View’ssa on tällä hetkellä kuvattu kaupunkeja ja alueita yli 80 eri maasta, muun muassa Australiasta, Espanjasta, Hongkongista, Italiasta, Japanista, Norjasta, Ranskasta, Ruotsista, Suomesta, Venäjältä, Yhdistyneestä kuningaskunnasta ja Yhdysvalloista. Ihmisten kasvot ja autojen rekisterikilvet pyritään käsittelemään tunnistamattomaksi. Käyttäjä voi pyytää Googlea lisäämään sumennusta tai poistamaan katunäkymästä kuvan, mikäli hän kokee sen loukkaavan yksityisyyttä tai sisältävän muuten sopimatonta materiaalia. Sveitsi ilmoitti marraskuussa 2009 haastavansa Googlen oikeuteen yksityisyyden loukkaamisesta Street View -palvelun takia. Vuonna 2009 Kreikka kielsi Googlea kuvaamasta maassa, kunnes yhtiö pystyy takaamaan paremman yksityisyydensuojan. == Suomen katunäkymät == Google rupesi kuvaamaan Suomen katuja maaliskuussa 2009. Katunäkymät julkaistiin 9. helmikuuta 2010. Suomessa katunäkymiä on kuvattu laajasti Hangosta Utsjoelle. Google alkoi ottaa uusia katukuvia ympäri Suomea 18. elokuuta 2011. Kuvaamista jatkettiin kesällä 2012. Elokuussa 2013 julkaistiin laajasti päivityksiä Suomen kuviin. Uudet kuvat on otettu pääasiassa kesällä 2011. Elokuussa 2017 kuvattiin näkymiä suurimpien kaupunkien keskustojen jalkakäytäviä ja kävelykatuja. Vuonna 2021 Google ilmoitti nettisivuillaan kuvaavansa katuja Suomessa maaliskuusta joulukuuhun. Joulukuussa 2022 julkaistiin suuri joukko päivitettyjä katunäkymiä, jotka oli kuvattu vuosina 2017–2021. Suomessa kuvatuissa kuvissa saattoivat kasvot ja rekisterikilvet näkyä monin paikoin vielä palvelun ensimmäisinä käyttöpäivinä. Suomessa vastaavia katunäkymäpalveluita ovat avanneet Eniro ja Fonecta. Vuoden 2009 lopussa avatut Eniron katunäkymät rajoittuivat Turkuun, Tampereelle ja Helsinkiin.Eniro: Eniron karttapalvelu uudistuu ja täydentyy aidoilla katunäkymillä Fonectan katunäkymät rajoittuivat kävelykierroksiin yksittäisillä kauppakaduilla ja -keskuksissa. Myös Applen on tarkoitus julkaista katunäkymiä Suomesta. ==Lähteet== ==Aiheesta muualla== * Street View * Google Maps Luokka:Google Maps Luokka:Seulonnan keskeiset artikkelit
M. F. K. Fisher

Mary Frances Kennedy Fisher (3. heinäkuuta 1908 Albion, Michigan – 22. kesäkuuta 1992 Glen Ellen, Kalifornia) oli yhdysvaltalainen kirjailija ja ruokatoimittaja. Hän kirjoitti toimittajana paljon erityisesti The New Yorker -lehdelle.https://www.nytimes.com/1992/06/24/obituaries/mfk-fisher-writer-on- the-art-of-food-and-the-taste-of-living-is-dead-at-83.html Fisher kirjoitti elinaikanaan yli 20 kirjaa. Hän on myös julkaissut 2 päiväkirjaansa ja kirjeitään vähän ennen kuolemaansa. Hänen ensimmäinen kirjansa Serve it Forth julkaistiin vuonna 1937. == Lähteet == Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1908 syntyneet Luokka:Vuonna 1992 kuolleet
Keijo Lehtonen

Keijo Lehtonen (17. marraskuuta 1930 Rauma – 24. elokuuta 2017Kuva hautakivestä (arkistoitu versio) genealogia.fi) oli suomalainen maahockeypelaaja, jääkiekkoilija ja pesäpalloilija. Lehtonen oli Suomen maahockeyn olympiajoukkueen varamies Helsingissä 1952. Hän pelasi maahockeyn SM-sarjaa Rauman Lukon joukkueessa. Jääkiekon SM-sarjassa hän pelasi 11 ottelua vuosina 1951–1953 Lukon riveissä. Pesäpallon SM-sarjassa hän edusti Rauman Urheilijoita ja Rauman Feraa. Jalka- ja jääpalloa Lehtonen pelasi suomensarjassa. Keilailussa hän saavutti M-luokan. Hän toimi Rauman Hakrien johtokunnassa ja vuosina 1976–1978 keilaseura Prikin puheenjohtajana. ==Lähteet== * ===Viitteet=== Luokka:Suomalaiset maahockeypelaajat Luokka:Suomalaiset jääkiekkoilijat Luokka:Suomalaiset pesäpalloilijat Luokka:Vuonna 1930 syntyneet Luokka:Vuonna 2017 kuolleet
Pentti Paasonen

Pentti Kalervo Paasonen (31. joulukuuta 1929 Käkisalmi – 3. toukokuuta 2021 HämeenlinnaKuolinilmoitus, Hämeen Sanomat 23.5.2021, s. A8) oli suomalainen maahockeypelaaja ja jääkiekkoilija. Paasonen oli Suomen maahockeyn olympiajoukkueen varamies Helsingissä 1952. Vuonna 1953 hän pelasi maajoukkueessa Hollantia ja Tanskaa vastaan. Hän voitti Suomen mestaruuden Hämeenlinnan Pallokerhon joukkueessa vuosina 1951, 1952 ja 1954 sekä SM-hopeaa vuonna 1953. Jääkiekon SM-sarjassa hän pelasi kahdeksan ottelua kaudella 1954–1955. ==Lähteet== * ===Viitteet=== Luokka:Suomalaiset maahockeypelaajat Luokka:Suomalaiset jääkiekkoilijat Luokka:Vuonna 1929 syntyneet Luokka:Vuonna 2021 kuolleet
Unkarinpaimenkoirat

Unkarinpaimenkoirilla tarkoitetaan seuraavia koirarotuja: * Komondor * Kuvasz * Mudi * Puli * Pumi
Ranska kesäolympialaisissa 1936

Ranska osallistui Berliinin kesäolympialaisiin 1936 201 urheilijan joukkueella. Maa saavutti urheilulajeissa 19 mitalia, joista seitsemän oli kultaisia, kuusi hopeisia ja kuusi pronssisia. Kisojen mitalitilastossa Ranska oli viides. == Mitalistit == === Kultaa === * Jean Despeaux — Nyrkkeily, sarja 72,6 kg * Roger Michelot — Nyrkkeily, sarja 79,4 kg * Robert Charpentier, Jean Goujon, Guy Lapébie ja Roger-Jean Le Nizerhy — Pyöräily, miesten 4 000 m joukkuetakaa-ajo * Robert Charpentier — Pyöräily, miesten maantieajon yksilökilpailu * Robert Charpentier, Robert Dorgebray ja Guy Lapébie — Pyöräily, miesten maantieajon joukkuekilpailu * Louis Hostin — Painonnosto, sarja 82,5 kg * Emile Poilvé — Vapaapaini, sarja 79 kg === Hopeaa === * Henri Eberhardt — Melonta, miesten laskostettava kajakkiyksikkö (F-1) 10 000 m * Pierre Georget — Pyöräily, miesten 1 000 m aika-ajo * Guy Lapébie — Pyöräily, miesten maantieajon yksilökilpailu * Gérard de Ballorre, Daniel Gillois ja André Jousseaume — Ratsastus, kouluratsastuksen joukkuekilpailu * Edward Gardère — Miekkailu, miesten floretti * René Bondoux, René Bougnol, Jaques Coutrot, André Gardère, Edward Gardère ja René Lemoine — Miekkailu, miesten floretin joukkuekilpailu === Pronssia === * Louis Chaillot — Pyöräily, miesten sprintti 1 000 m * Pierre Georget ja Georges Maton — Pyöräily, miesten 2 000 m tandempyöräily * Georges Buchard, Philippe Cattiau, Henri Dulieux, Michel Pécheux, Bernard Schmetz ja Paul Wormser — Miekkailu, miesten kalvan joukkuekilpailu * Marceau Fourcade, Georges Tapie ja Noël Vandemotte — Soutu, miesten pariairokaksikko * Marcel Chauvigné, Marcel Cosmat, Fernand Vandemotte, Marcel Vandemotte ja Noël Vandemotte — Soutu, miesten pariaironelonen * Charles de Jammonières — Ammunta, miesten 50 m pistooli == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Meksiko kesäolympialaisissa 1936

Meksiko osallistui Berliinin kesäolympialaisiin 1936 32 urheilijan joukkueella. Maan edustajat saavuttivat urheilulajeissa kolme mitalia, joista kaikki olivat pronssisia. Kisojen mitalitilastossa Meksikolle heltisi 28. sija. == Mitalistit == === Pronssia === * Carlos Borja, Víctor Borja, Rodolfo Choperena, Luis Ignacio de la Vega, Raúl Fernández, Andrés Gómez, Silvio Hernández, Francisco Martínez, Jesús Olmos, José Pamplona ja Greer Skousen — Koripallo, miehet * Fidel Ortiz — Nyrkkeily, sarja 53,5 kg * Juan Gracia, Julio Mueller, Antonio Nava ja Alberto Ramos — Poolo, miehet == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Polyspina piosae

Polyspina piosae (entinen Torquigener piosae) on meressä elävä pallokala. Se on sukunsa ainoa laji. Se jää 10 cm pitkäksi. Väriltään se on päältä kermanvärinen, alta valkea, kauttaaltaan epäselvien oranssien läikkien tai juovien kirjoma. Sen pinnassa on harvakseltaan piikkimäisiä nystermiä.Puffergorum Polyspina piosae elää Intian valtameren itäosassa ja Australian länsiosassa. Se pysyttelee hiekkapohjaisilla alueilla korkeintaan 40 metrin syvyydessä. == Lähteet == Luokka:Pallokalat
Malta kesäolympialaisissa 1936

Malta osallistui Berliinin kesäolympialaisiin 1936 11 miesurheilijan joukkueella. Maltalaiset osallistuivat yleisurheiluun ja vesipalloon, mutta menestystä maan urheilijoille ei herunut. Malta oli jättänyt edelliset, Los Angelesin 1932 kesäolympialaiset väliin, joten maa palasi olympiatasolle kahdeksan vuoden tauon jälkeen. ==Joukkue== Miehet Urheilumuoto Urheilija Laji Sijoitus Yleisurheilu Alfred Bencini 100 m karsiutui alkuerissä Austin Torreggiani 100 m karsiutui alkuerissä Vesipallo J. Demicoli – jäi alkulohkoon A. J. Lanzon – jäi alkulohkoon F. Wismayer – jäi alkulohkoon F. P. Schembri – jäi alkulohkoon A. Podestá – jäi alkulohkoon S. Scott – jäi alkulohkoon W. Podestá – jäi alkulohkoon J. Frendo Azzopardi – jäi alkulohkoon J. Chetcuti Bonacia – jäi alkulohkoon ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Viipurin ja Haminan konsistorit

Viipurin ja Haminan konsistorit olivat Vanhan Suomen alueella toimineita kirkollisia hallintoelimiä 1700-luvulla. Keskiajalla Suomi oli ollut yhtä Turun hiippakuntaa, mutta vuonna 1554 hiippakunnasta lohkaistiin Viipurin hiippakunta, johon kuului 1617 lähtien myös Käkisalmen lääni. Alueluovutuksien 1721 takia Viipurin hiippakunnasta tuli Porvoon hiippakunta ja sen alue pieneni tuntuvasti. Rajan taakse jääneitä varten Venäjän hallitus perusti tuomiokapitulin tehtäviä hoitavan Viipurin konsistorin. Vuoden 1743 alueluovutuksille perustettiin vastaavasti Haminan konsistori. == Viipurin konsistori == Konsistori oli kirkollinen hallintoelin joka perustettiin 1720 huolehtimaan Venäjälle luovutetun alueen eli Vanhan Suomen kirkollisista asioista. Konsistori oli aloittanut toimintansa jo 1714, kun kaupungin kirkkoherra Magnus Alopeus sai Riian konsistorilta luvan vihkiä ja tutkia pappeja. Konsistori koostui neljästä rovastikunnasta: Viipurin rovastikunta eli tuomiorovastikunta, Etelä-Karjalan, Pohjois-Karjalan pohjoinen ja Pohjois- Karjalan eteläinen (Ilmee, Parikkala) rovastikunta. Konsistorin esimiehenä toimi Viipurin maa- ja kaupunkiseurakunnan kirkkoherra eli tuomiorovasti.Vuonna 1720 konsistori sai hallitsijalta virallisen tunnustuksen. Konsistorin johdossa oli tuomiorovasti. Pikkuvihan aikana konsistori esitti piispanistuimen siirtämistä takaisin Porvoosta Viipuriin. Vuodesta 1800 esimiehenä oli Viipurin saksalaisen seurakunnan kirkkoherra. Vuonna 1738 sen viralliseksi kieleksi tuli saksa. == Haminan konsistori == Kun Kaakkois-Suomi liitettiin Venäjään Turun rauhassa 1743, esivallan myötä alue siirtyi ortodoksisen kirkon vaikutuspiiriin. Turun rauhassa oli kuitenkin sovittu, että Venäjän yhteyteen siirtynyt alue saisi säilyttää luterilaisen uskon. Venäläiset halusivat säilyttää valtaamansa alueen rauhallisena ja alueesta, Kymenkartanon provinssista muodostettiin oma konsistori, jonka puheenjohtajana tuomiorovastin arvonimellä toimi Haminan ja Vehkalahden kirkkoherra. Konsistorin johdossa oli lähes neljänkymmenen vuoden ajan Fabian Niklas Gudseus, jolle venäläinen esivalta oli antanut tehtäväksi alueen kirkollisten olojen järjestämisen. Gudseus pyrki säilyttämään olot entisellään ja jätti voimaan ns. ”Ruotsin mallin”, joka tarkoitti esimerkiksi ruotsin säilymistä seurakuntien virkakielenä. Kirkolla oli näin vahva vaikutus alueen suomalaispiirteiden säilymiseen. == Lakkauttaminen == Konsistorit lakkautettiin vuonna 1812, jolloin alue liitettiin osaksi Suomen suuriruhtinaskuntaa.Kymenlaakson kirkot Haminan seurakunta - HistoriaPaikalliset persoonat ==Lähteet== Luokka:Suomen entiset evankelis- luterilaiset hiippakunnat Luokka:Kymenlaakson historia Luokka:Hamina Luokka:Uskonto Viipurissa
Marilyn Cole

Marilyn Cole (s. 7. toukokuuta 1949 Portsmouth) on englantilainen entinen valokuvamalli ja Playboy-tyttö. Cole oli Playboyn tammikuun 1972 Playmate of the Month ja vuoden 1973 Playmate of the Year. Hän on ainoa kyseisen tittelin voittanut britti. ==Aiheesta muualla== *Marilyn Cole Playboy.com:issa * Luokka:Playboyn Playmatet Luokka:Brittiläiset mallit Luokka:Vuonna 1949 syntyneet Luokka:Elävät henkilöt
Black Rose (Thin Lizzy)

Black Rose: A Rock Legend on Thin Lizzyn yhdeksäs studioalbumi. Black Rose ilmestyi vuonna 1979. Se nousi Britannian albumilistalla toiseksi ja on listasijoitusten perusteella yhtyeen menestynein levy siellä. Sitä vastoin Yhdysvalloissa yhtyeen menestys alkoi levyn ilmestyessä jo hiipua, ja listasijoitus oli vasta 81. Levyllä soittaa kitaraa yhtyeelle jo aikaisemmin tuttu Gary Moore Brian Robertsonin jätettyä yhtyeen monien vaiheiden jälkeen. Gary Moore lähti pian levyn julkaisun jälkeen yhtyeestä keskittyäkseen soolouraansa. Täten Black Rose on ainut levy, jolla Gary Moore oli täysipäiväisesti mukana. Aikaisemmin hän oli ollut mukana vierailevana artistina. Albumilla on Thin Lizzyn historian toinen "Sarah"-niminen kappale. Ensimmäinen, vuoden 1972 Shades of a Blue Orphanage -albumilta löytyvä kappale kertoo Phil Lynottin isoäidistä ja toinen Black Rose -albumilta löytyvä on omistettu Lynottin vastasyntyneelle tyttärelle. Päätöskappale "Róisín Dubh" on sikermä irlantilaisia perinnelauluja Lynottin ja Mooren sovittamana (Róisín Dubh on iiriä ja tarkoittaa mustaa ruusua (black rose)). Singlenä julkaistusta "Waiting for an Alibi" -kappaleesta (Britannian single-listan 9. sija) tehtiin promovideo ja siitä tuli vakionumero yhtyeen konserteissa. "Got to Give It Up" kertoo päihdeongelmista, jotka alkoivat tulla esille yhtyeen jäsenten keskuudessa levyn teon aikana. Albumilla vierailivat Rainbow- ja Dio-yhtyeistä tuttu Jimmy Bain ja 1980-luvulla suureen menestykseen noussut Huey Lewis. == Kappaleet == == Kokoonpano == * Brian Downey (rummut) * Scott Gorham (kitara) * Phil Lynott (basso, laulu, 12-kielinen kitara) * Gary Moore (kitara) Lisäksi: *Huey Lewis - huuliharppu kappaleissa "Sarah" ja "With Love" *Jimmy Bain - Basso kappaleessa "With Love" == Aiheesta muualla == * Luokka:Vuoden 1979 albumit Luokka:Thin Lizzyn albumit
Niilo Mäkelä

Niiles (Niilo) Ruben Mäkelä () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. ==Perhe ja koulutus== Mäkelän vanhemmat olivat maanviljelijä Juho Mäkelä ja Liisa Lahti. Hänet vihittiin avioliittoon vuonna 1924 Priita Liisa Snellmanin kanssa, josta hän erosi vuonna 1937 ja avioitui toisen kerran vuonna 1939 Katri Sofia Ilanderin kanssa, josta hän erosi vuonna 1942. Mäkelä kävi kansakoulun ja suoritti paikallispäälliköiden täydennyskurssin Suojeluskuntain päällystökoulussa vuonna 1922. ==Jääkärikausi== Mäkelä työskenteli maanviljelijänä Revonlahdella ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 19. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Mäkelä siirrettiin 28. maaliskuuta 1917 alkaen Altonan työosastoon, josta hänet laskettiin siviilitöihin Saksaan elokuussa vuonna 1917. ==Takaisin Suomeen== Mäkelä palasi takaisin Suomeen Tornion kautta 1. maaliskuuta 1918, josta hänet komennettiin Oulusta Ruukkiin kouluttamaan Paavolan ja Revonlahden yhdistyneitä suojeluskuntia. Myöhemmin hänet siirrettiin, tämän harjoitusleirin tultua lakkautetuksi toukokuun alussa vuonna 1918 joukkueenjohtajaksi Oulun suojeluskuntaan ja sieltä edelleen Pohjois-Pohjanmaan rykmentin täydennyspataljoonan 2. komppaniaan, jossa hän toimi 31. toukokuuta 1918 saakka. Myöhemmin hän työskenteli maanviljelijänä Revonlahdella sekä Revonlahden suojeluskunnan paikallis- ja harjoituspäällikkönä 15. lokakuuta 1918 - 31. heinäkuuta 1925 välisenä aikana. Oy ALKO Ab:n varastomiehenä hän työskenteli vuodesta 1932 alkaen. ==Jatkosota== Mäkelä aloitti välirauhan aikana palveluksen varastonhoitajan apulaisena Puolustusvoimain Pääesikunnan topografisella osastolla, jossa tehtävässä hän jatkoi myös jatkosodan puhjettua. Myöhemmin hänet siirrettiin saman osaston toimistoupseeriksi, josta hänet siirrettiin vuonna 1943 Karttavarikko Revon päälliköksi. Mäkelä kuoli auto-onnettomuudessa Lieksassa, hänet on haudattu Revonlahden hautausmaalle Ruukkiin, sankarihautojen yhteyteen kirkon lähelle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Jääkärit Luokka:Syntymävuosi puuttuu Luokka:Vuonna 1943 kuolleet
Perkloraatti

Perkloraatti on perkloorihapon suola eli ioniyhdiste, jonka anionina on perkloraatti-ioni [ClO4]-. Perkloraatti-ioni voi muodostaa ioniyhdisteitä metallikationien kanssa, jolloin muodostuu esimerkiksi natriumperkloraattia (NaClO4). Alkalimetalliperkloraatteja voidaan valmistaa kloraattien disproportionaatioreaktiolla: > 4[ClO3]- → 3[ClO4]- \+ Cl- Perkloraattien valmistuksessa räjähdysvaara on suuri. Jo pienet määrät epäpuhtauksia voivat katalysoida aineen hallitsematonta hajoamista kloridiksi ja happikaasuksi, mistä voi seurata räjähdys. Myös perkloraattisuolat itsessään ovat erittäin herkästi räjähtäviä, joten niitä täytyy käsitellä erityisen varovasti. Perkloraatti on vahva hapetin, ja sitä käytetään esimerkiksi ilotulitteissa ja valoraketeissa. Ammoniumperkloraatin (NH4ClO4) ja alumiinin seosta taas käytetään muun muassa avaruusrakettien polttoaineena.CDC: Tietoa perkloraatista Paitsi hapettavuutensa vuoksi, perkloraatti aiheuttaa ihmiselle vaaraa myös siksi, koska sen on havaittu olevan kilpirauhasmyrkky. Kemikaali saattaa häiritä kilpirauhasen kykyä imeä jodia ja muuttaa se hormoneiksi, mikä puolestaan voi johtaa lapsilla kehityshäiriöihin. == Perkloraatteja == * Ammoniumperkloraatti (NH4ClO4) CAS- numero 7790-98-9 * Cesiumperkloraatti (CsClO4) CAS-numero 13454-84-7 * Hopeaperkloraatti (AgClO4) CAS-numero 7783-93-9 * Kaliumperkloraatti (KClO4) CAS-numero 7778-74-7 * Litiumperkloraatti (LiClO4) CAS-numero 7791-03-9 * Natriumperkloraatti (NaClO4) CAS-numero 7601-89-0 * Magnesiumperkloraatti (Mg(ClO4)2) CAS-numero 10034-81-8 * Perkloorihappo eli vetyperkloraatti (HClO4) CAS-numero 7601-90-3 == Lähteet == * Luokka:Anionit
Keisarifregattilintu

Keisarifregattilintu (Fregata magnificens) on fregattilintujen heimoon ja sukuun kuuluva merilintu, aiemmalta nimeltään keisarikaappari. Kuten muutkaan fregattilinnut, keisarifregattilintu ei osaa kävellä maalla eikä uida. == Koko ja ulkonäkö == Keisarifregattilinnut kasvavat vartaloltaan noin 100 cm pitkäksi, kärkiväliltään jopa 2,15 m kokoiseksi. Koiras on naarasta hiukan pienempi. Nokka on suuri, luunvärinen ja petolintumainen. Jalat ovat vain noin 2,5 cm pitkiä ja niissä olevat räpylät ovat surkastuneet. Varpaiden päissä on käyrät kynnet. Pyrstö on haaroittuva. Höyhenpeite on koirailla täysin musta, naarailla rinta ja käljet ovat valkoisia. Nuorten lintujen pää ja vatsa ovat valkoisia. Ne saavat aikuisen höyhenpuvun vasta kahden vuoden iässä. == Levinneisyys == Keisarifregattinnun pesimisalueet Tyynellämerellä ovat Galápagossaarilta ja Guayaquilinlahdelta Hondurasiin, Atlantilla pesimisalueet ovat Bahamasta Alankomaiden Antillien kautta Rio de Janeiroon. Lisäksi Afrikan länsirannikolla ja Kap Verdessä on pesimäyhdyskuntia. === Elinympäristö === Keisarifregattilinnut elävät pääasiassa merellä, mutta ne nukkuvat ja lepäilevät puiden oksilla. Nuoret linnut oleskelevat pääasiassa syntymäpaikkansa ympäristössä. Ne voivat nousta lämpimien ilmavirtausten avulla jopa 2 500 metrin korkeuteen. Pesät ne rakentavat pääasiassa pikkusaarille lähellä rannikkoa tai isoa saarta. == Ravinto == Keisarifregattilinnut syövät pääasiassa lentokaloja tai muita kaloja, selkärankaisia ja selkärangattomia. Joskus ne syövät laivasta mereen heitettyjä jätteitä tai ryöstävät suulien ja ruskopelikaanien ruoan. == Käyttäytyminen == Keisarifregattilinnut ovat seurallisia lintuja, yhdessä pesintäyhdyskunnassa voi olla jopa 500 paria. Ne ääntelevät raakkuvalla äänellä. == Lisääntyminen == Keisarifregattilintukoiras valmistaa risuista pesän tai kunnostaa edellisvuotista, menee sinne ja pullistaa punaiseksi muuttuneen kurkkupussinsa täyteen houkutellakseen naaraan luokseen parittelemaan. Hyväksyttyään koiraan naaras kunnostaa pesää. Naaras munii pesään vain yhden liidunvalkoisen munan. Koiras ja naaras hautovat munaa vuorotellen 7–8 viikkoa. Poikanen on alaston ja sokea. Ryöstöyritysten takia toinen emoista vahtii poikasta herkeämättä. Poikanen saa pian valkoisen untuvapuvun. Lentokykyinen siitä tulee 4–5 kuukauden ikäisenä. Aikuisiksi ne tulevat kahden vuoden iässä. == Lähteet == * Uusi Zoo 4 linnut, WSOY === Viitteet === == Aiheesta muualla == * Luokka:Fregattilinnut
John Spilsbury

John Spilsbury (1739–1769)John Spilsbury National Portrait Gallery. Viitattu 23.9.2015. oli lontoolainen kaivertaja ja kartantekijä, joka valmisti maailman ensimmäisen palapelin noin vuonna 1760. Hän liimasi tekemänsä kartan puulevylle ja sahasi palat irti maiden rajoja pitkin. Tarkoituksena hänellä oli luoda lapsille maantiedon opetusväline. Alkuperäisiä Spilsburyn tekemiä palapelejä on tiettävästi säilynyt vain kaksi. British Libraryn kokoelmissa on niistä toinen. == Lähteet == Luokka:Brittiläiset keksijät Luokka:Englantilaiset henkilöt Luokka:Kaivertajat Luokka:Vuonna 1739 syntyneet Luokka:Vuonna 1769 kuolleet
Sol-Angel and the Hadley St. Dreams

__NOTOC__ Sol-Angel and the Hadley St. Dreams on yhdysvaltalaisen R&B-laulaja; Solange Knowles toinen studio-albumi, joka julkaistiin Yhdysvalloissa 18. elokuuta 2008. Albumi nousi Yhdysvalloissa Billboard 200 -listan yhdeksännelle sijalle. == Kappaleet == # # # # # # # # # # # # # == Arvostelut == * Allmusic: Allmusic review * Entertainment Weekly: B+Entertainment Weekly: Album review * Pitchfork: 7.3/10Pitchfork Media: Album review == Lähteet == Luokka:Solangen albumit Luokka:Vuoden 2008 albumit
Pakollinen yhtymä

Pakollinen yhtymä eli pakollinen yhtiö on sellainen taloudellisen edun saavuttamiseksi perustettu yhteenliittymä, johon jokin säädös tai enemmistön tahto pakottaa liittymään. Tällaista järjestelyä käytetään nykyisin ja on käytetty vanhemmassakin lainsäädännössä vastahakoisten pakottamiseen osallisiksi yhteiseen hankkeeseen.Iso tietosanakirja, Otava 1931–1939Uusi tietosanakirja, Tietosanakirja oy 1960–1966 Vanhassa lainsäädännössä tällaisia yhteenliittymiä kutsuttiin yhtiöiksi. Esimerkiksi vuoden 1902 vesioikeuslaki sääti: "Järvenlaskemisyrityksen osakkaat muodostavat yhtiön ja ovat velvolliset valitsemaan yhden tahi useampia toimitsijoita, joiden tulee kantaa ja vastata yhtiön puolesta, kerätä ja koota osakkailta heidän maksuosuutensa ja muuten hoitaa yhtiön asioita."Vesioikeuslaki, 31/1902, 4:10, voimassa 1903–1962 Vesioikeuslain korvanneessa vesilaissa todetaan: "Ojitusyhtiön osakkaita ovat ne, jotka saavat ojitussuunnitelman mukaan yhteisestä ojituksesta hyötyä."Vesilaki, 264/1961, 6:25, voimassa 1962– Pakollisia yhtymiä ovat esimerkiksi * järvenlaskuyritys * kalastushoitoyhdistys * kalastuskunta * ojitusyhtiö * paliskunta * riistanhoitoyhdistys * tiekunta * tilusrauhoitusyhdistys * uittoyhdistys ==Lähteet== Luokka:Suomen laki
HMS Southampton (83)

HMS Southampton (viirinumero 83) oli Britannian kuninkaallisen laivaston Southampton-luokan (osa Town-luokkaa) kevyt risteilijä. == Valmistus == Amiraliteetti tilasi vuoden 1933 laivasto-ohjelmaan sisällytetyn aluksen 1. toukokuuta 1934 John Brownin & Companyltä Clydebankistä Skotlannista, missä köli laskettiin 21. marraskuuta 1934 telakkanumerolla 542 nimettynä HMS Polyphemukseksi. Viisi päivää myöhemmin Amiraliteetin ensimmäinen merilordi ilmoitti aluksen nimen muuttamisesta HMS Southamptoniksi. Alus laskettiin vesille 10. maaliskuuta 1936 kello 13 kumminaan Lady Sarah Haddington ja valmistui 6. maaliskuuta 1937.McCart 2012 s. 325McCart 2012 s. 1 Alus otettiin palvelukseen 7. huhtikuuta ensimmäisenä päällikkönään jo edellisellä HMS Southamptonilla palvellut komentaja A. M. Peters.McCart 2012 s. 2 == Palvelus == Palvelukseen otettaessa alus liitettiin Kotilaivastoon 2. risteilijälaivueen komentajan kontra-amiraali T. P. F. Calvertin lippulaivaksi. Alukseen osui 16. lokakuuta 1939 pommi sen ollessa ankkurissa Rosythissa. Aluksen vauriot jäivät kuitenkin vähäisiksi. Alus liitettiin Humberin osastoon, kunnes se siirrettiin helmikuussa 1940 Scapa Flowhun 18. risteilijäviirikköön.Whitley s. 107 Huhtikuussa alus osallistui Norjan taisteluihin, jonka aikana alusta pommitettiin useaan otteeseen, mutta se ei vaurioitunut vakavasti. Norjan jälkeen alus osallistui mahdollisen Englannin maihinnousun torjuntaan Etelä-Englannissa, kunnes se palasi lokakuussa Scapa Flowhun. Alus lähti 15. marraskuuta Välimerelle, jossa se otti 27. marraskuuta osaa Spartiventon taisteluun. Alus siirrettiin joulukuussa Punaiselle merelle suojaamaan joukkojenkuljetussaattueita ja pommittamaan Kismajua taisteluissa Italian Itä-Afrikkaa vastaan. Alus liitettiin 1. tammikuuta 1941 3. risteilijäviirikköön, jonka mukana alus oli suojaamassa Maltan saattueita. Alukseen osui 11. tammikuuta Sisilian edustalla kaksi tai kolme lentopommia, jotka tekivät aluksesta liikuntakyvyttömän sekä aiheuttivat valtavan tulipalon. HMS Gloucester laukaisi yhden torpedon ja HMS Orion neljä vaurioituneen aluksen upottamiseksi. == Päälliköt == Aluksen päälliköinä olivat: *A. M. Peters DSO 2. marraskuuta 1936 - *G. F. B. Edward-Collins CB CVO 18. kesäkuuta 1938 - *F. W. H. Jeans 2. tammikuuta 1939 - *B. C. B. Brooke 18. kesäkuuta 1940 - ==Lähteet== * * * ===Viitteet=== Luokka:Town-luokan risteilijät (1936) Luokka:Devonportissa valmistetut alukset Luokka:Yhdistyneen kuningaskunnan toisen maailmansodan risteilijät Luokka:John Brownin valmistamat alukset
Inza

thumb|Inzan rautatieasema. Inza () on kaupunki Uljanovskin alueella Venäjällä. Se sijaitsee Suran vesistöön kuuluvan Sjuksjumka-joen varrella 167 kilometriä Uljanovskista lounaaseen. Kaupunki on Inzan piirin keskus. Siellä risteytyvät Uljanovskiin, Syzraniin ja Ruzajevkaan johtavat rautatiet. Asukkaita on 19 700 henkeä (vuonna 2005). Paikkakunta on syntynyt vuonna 1897 perustetun rautatieaseman ympärille. Kaupunginoikeudet se sai vuonna 1946. Nykyään Inzassa on rakennustarvike- ja puunjalostusteollisuutta. ==Lähteet== * ==Aiheesta muualla== * Inzan kaupungille omistettu sivusto Luokka:Uljanovskin alueen kaupungit
Helmipeipot

Helmipeipot (Hypargos) on loistopeippojen heimoon kuuluva varpuslintusuku. Helmipeippojen sukuun kuuluu BirdLifen mukaan kaksi lajia. == Helmipeippoihin kuuluvia lajeja == * Punahelmipeippo (Hypargos niveoguttatus) * Ruusuhelmipeippo (Hypargos margaritatus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Hypargos (englanniksi) Luokka:Loistopeipot
I Decided

I Decided on Solange Knowlesin single Sol-Angel and the Hadley St. Dreams -albumilta. == Versiot == ; US CD Single # "I Decided" (Part 1) (Neptunesin Mixaus) # "I Decided" (Part 2) (Freemasonsien Mixaus) ; Maxi Single # "I Decided" (Part 2) (Freemasonsien Mixaus) # "God Given Name" (Soulshock & Karlin versio) # "I Decided" (Part 2) (Freemasonsien Mixaus) (Instrumentaali) # "I Decided" (Part 2) (Freemasonsien Mixaus) (Video) ; UK CD Single # "I Decided" (Part 2) (Freemasonsien Mixaus) # "God Given Name" (Soulshock & Karlin versio) ==Remixaukset/Versioinnit== * "I Decided" (Part 1) * "I Decided" (Part 1) (Instrumentaali) * "I Decided" (Part 2) * "I Decided" (Part 2) (Instrumentaali) * "I Decided" ("Radio Mix" Mixed by Ron Fair) * "I Decided" (Freemasons klubi-mixaus) * "I Decided" (Moto Blanco Remixaus) * "I Decided" (Moto Blanco Dub-versio) * "I Decided" (Moto Blanco Remix Edit -versio) * "I Decided" (Mr Mig Mixaus) * "I Decided" (Mr Mig Dub-versio) * "I Decided" (Mr Mig Radio Edit -versio) * "I Decided" (King Britt & Philip Charles Classic mixaus) * "I Decided" (King Britt Five Six mixaus) * "I Decided" (Azza Remixaus) * "I Decided" (Azza Remix Instrumentaali) * "I Decided" (Azza Dub -versio) * "I Decided" (Remix) (tähtivieraana Snoop Dogg) * "I Decided" (Féria Mix) L'Oreal Féria tuotepromootiota varten ==Listasijoitukset== Listasijoitukset (2008) Korkein sijoitus Euroopan unioni - Euro 200 80 Irlanti - Irlannin Single-lista 49 Japani - Japan Hot 100 http://www.billboard.com/bbcom/charts/chart_display.jsp?f=Japan+Hot+100+Singles&pageNumber;=Top+51-100&g;=Singles Japan Hot 100 79 Ranska - Ranskan Single-lista 28 Slovenia - Slovenian Single- lista 3 Turkki - Turkin Top 20 -lista 20 Yhdistynyt kuningaskunta - UK R&B; Singles Chart 6 Yhdistynyt kuningaskunta - UK Singles Chart 27 \- U.S. Billboard Hot Dance Club Play 1 \- U.S. Billboard Hot Dance Singles Sales 1 \- U.S. Billboard Hot R&B;/Hip-Hop Singles Sales 1 \- U.S. Billboard Hot R&B;/Hip-Hop Songs 44 \- U.S. Billboard Hot Singles Sales 1 Global Dance Tracks 15 ==Lähteet== Luokka:Solangen kappaleet Luokka:Vuoden 2008 kappaleet
Sengilei

Sengilei () on kaupunki Uljanovskin alueella Venäjällä. Se sijaitsee Volgan muodostaman Kuibyševin tekojärven rannalla 72 kilometriä Uljanovskista etelään. Kaupunki on Sengilein piirin keskus. Volgan rannalla on jokisatama. Asukkaita on 8 100 henkeä (vuonna 2005). Vuonna 1666 paikalle perustettiin rajalinnoitus paimentolaiskansojen hyökkäyksiä vastaan. Ensimmäiset asukkaat olivat kasakoita. 1700-luvun alussa kolme asutusta yhdistettiin Pokrovskojen kyläksi, josta vuonna 1780 tuli Sengilein kaupunki ja myöhemmin Simbirskin lääniin kuuluneen kihlakunnan keskus. 1800-luvulla kehittyi myllyteollisuutta, vuonna 1907 rakennettiin pieni sähkölaitos ja vuonna 1914 sementtitehdas. Vuonna 1925 Sengilei alennettiin kyläksi. Vuonna 1928 se sai työläisasutuksen statuksen ja vuonna 1943 siitä tuli jälleen kaupunki. Nykyään Sengileissä on mm. sementtitehdas, elintarvike- ja huonekaluteollisuutta. Lähistöllä sijaitsee Turgenevin veljesten entinen kartano. ==Lähteet== * ==Aiheesta muualla== * Sengilein piirin sivusto * Sengilein kaupungille omistettu sivusto Luokka:Uljanovskin alueen kaupungit
Sandcastle Disco

Sandcastle Disco on Solange Knowlesin single Sol-Angel and the Hadley St. Dreams -albumilta. == Versiot == ; UK HMV CD Single (Available only via HMV.com) # Sandcastle Disco - UK Radio Edit # Sandcastle Disco - Freemasons Club Mix ; UK Amazon CD Single (No longer available due to high demand, Amazon now stock HMV version): # Sandcastle Disco - UK Radio Edit # I Decided (Remix) (featuring Snoop Dogg) ; UK Download Bundle: # Sandcastle Disco - UK Radio Edit == Listasijoitukset == Lista (2009) Korkein sijoitus Filippiinit - Philippines Singles Chart 20 \- U.S. Billboard Hot Dance Club Play 1 http://web.archive.org/20090315024704/www.billboard.com/bbcom/retrieve_chart_history.do?model.vnuArtistId=594521&model.vnuAlbumId;=1164066 \- U.S. Billboard Hot Dance Airplay 22 Yhdistynyt kuningaskunta - UK Singles Chart 149 ==Lähteet== Luokka:Solangen kappaleet Luokka:Vuoden 2008 kappaleet
T.O.N.Y.

T.O.N.Y. on Solange Knowlesin single Sol-Angel and the Hadley St. Dreams -albumilta. == Listasijoitukset == Lista (2009) korkein sijoitus \- U.S. Billboard Hot Dance Club Play 1 \- U.S. Billboard Hot R&B;/Hip-Hop Songs https://web.archive.org/web/20090315024704/http://www.billboard.com/bbcom/retrieve_chart_history.do?model.vnuArtistId=594521&model.vnuAlbumId;=1164066 62 ==Lähteet== Luokka:Solangen kappaleet Luokka:Vuoden 2009 kappaleet
Valerian Kuibyšev

Valerian Vladimirovitš Kuibyšev (; 6. kesäkuuta (J: 25. toukokuuta) 1888 Omsk – 25. tammikuuta 1935 Moskova) oli venäläinen bolševikkivallankumouksellinen ja neuvostoliittolainen poliitikko. Valerian Kuibyšev syntyi upseerin perheeseen. Hän opiskeli Omskin kadettikoulussa ja liittyi 16-vuotiaana Venäjän sosiaalidemokraattisen työväenpuolueen bolševikkiryhmään. Opiskellessaan Pietarin sotalääketieteellisessä akatemiassa vuonna 1905 hän osallistui aktiivisesti puolueen toimintaan. Keväällä 1906 Kuibyšev erotettiin opiskelijalakon takia akatemiasta, minkä jälkeen hän osallistui puolueen maanalaiseen toimintaan eri puolilla Venäjää. Neljä kertaa hänet pidätettiin ja karkotettiin Siperiaan. Maaliskuussa 1917 Kuibyšev palasi Samaraan, jossa hänet valittiin puolueen paikallisjärjestön johtajaksi ja neuvoston puheenjohtajaksi. Lokakuussa hän johti neuvostovallan pystyttämistä Samaraan, toimi vallankumouskomitean ja puolueen lääninkomitean puheenjohtajana. Venäjän kansalaissodassa hän johti puna-armeijan organisointia ja poliittista työtä. Lokakuussa 1919 hänet nimitettiin Turkestanin asioiden komission varapuheenjohtajaksi ja joulukuussa 1920 keskusammattiliiton puhemiehistön jäseneksi. Huhtikuusta 1921 lähtien Kuibyšev toimi kansantalousneuvoston puhemiehistön jäsenenä ja johti maan sähköistyssuunnitelman, GOELROn, toteuttamista. Vuosina 1923–1926 Kuibyšev työskenteli työläis-talonpoikaisen kontrollin kansankomissaarina ja kansankomissaarien neuvoston varapuheenjohtajana. Vuodesta 1926 lähtien hän toimi kansantalousneuvoston puheenjohtajana ja marraskuusta 1930 lähtien myös Gosplanin puheenjohtajana. Hän oli NKP(b):n keskuskomitean jäsen vuosina 1922–1923 ja 1927–1935, puolueen politbyroon jäsen vuosina 1927–1935, organisaatiobyroon jäsen vuosina 1922–1923 ja 1934–1935, keskuskomitean sihteeri vuosina 1922–1923 ja keskuskontrollikomitean jäsen vuosina 1923–1927. Hänet on haudattu Punaiselle torille lähelle Kremlin muuria. Valerian Kuibyševin nimeä kantaa Kuibyševin kaupunki Novosibirskin alueella. Vuosina 1935–1991 hänen mukaansa oli nimetty myös Samara sekä Bolgarin kaupunki Tatarstanissa. ==Lähteet== Luokka:Venäläiset poliitikot Luokka:Bolševikit Luokka:GOELRO Luokka:Vuonna 1888 syntyneet Luokka:Vuonna 1935 kuolleet
Kazehakase

Kazehakase () on japanilainen selain Unix-käyttöjärjestelmille, jotka käyttävät GTK+-kirjastoa. Selain on GNU GPL -lisenssillä julkaistu vapaa ohjelmisto. Kazehakase käyttää Gecko-selainmoottoria. == Aiheesta muualla == * Kazehakase-projekti Sourceforgessa * Linux.com: Kazehakase brings innovation to the browser Luokka:Selaimet Luokka:Vapaat ohjelmistot
Wienin teknillinen yliopisto

__NOTOC__ Wienin teknillinen yliopisto (Technische Universität Wien, lyhenne TU Wien) on Itävallan pääkaupungissa Wienissä sijaitseva teknillinen korkeakoulu. == Historia == Nykyisen teknillisen yliopiston perusti 1815 polyteknillisena oppilaitoksena Keisari Frans II.. Ensimmäinen johtaja oli Johann Joseph von Prechtl. Oppilaitos avattiin 6. joulukuuta 1815, ja opetus käynnistyi seuraavana päivänä. 1872 oppilaitoksen nimi muuttui Teknilliseksi korkeakouluksi (Technische Hochschule). Vuodesta 1919 oppilaitokseen otettiin myös naisopiskelijoita. Vuonna 1975 Teknillisen korkeakoulun nimeksi tuli Teknillinen yliopisto eli Technische Universität.Geschichte der TU Wien Vuonna 2007 Wienin teknillinen yliopisto oli 166. sijalla maailman 200 huippuyliopiston joukossa. Arvion on tehnyt Times Higher Education Supplement.World University Rankings 2007 == Tiedekunnat == TU Wienissä on seuraavat kahdeksan tiedekuntaaWhite Pages der TU Wien: * Arkkitehtuuri ja kaavoitus * Rakennustekniikka * Sähkötekniikka ja informaatiotekniikka * Informatiikka * Konetekniikka ja tuotantotalous * Matematiikka ja geotieteet * Fysiikka * Kemian tekniikka == Lähteet == ==Aiheesta muualla == * Yliopiston kotisivu Luokka:Itävallan yliopistot Luokka:Wien
Stephan Loboué

Stephan Loboué (s. 23. elokuuta 1981 Pforzheim, Länsi-Saksa) on saksalais- norsunluurannikkolainen jalkapalloilija. Maalivahtina pelaava Loboué edustaa tällä hetkellä 3. Ligassa pelaavaa SSV Jahn Regensburgia. ==Lähteet== ===Viitteet=== Luokka:Norsunluurannikkolaiset jalkapallomaalivahdit Luokka:Vuonna 1981 syntyneet Luokka:Elävät henkilöt
FBC Turku

FBC Turku on 1995 perustettu turkulainen salibandyn erikoisseura, jolla on 750 jäsentä. Rekisteröityjä lisenssipelaajia kaudella 2017–2018 seurassa oli 575 ja erilaisia joukkueita ja ryhmiä 26. Seuran omistaa Turun Salibandyhalli Oy, joka pyörittää Bolt Garden -nimistä salibandyhallia, (entinen Sport Garden) Turun Länsikeskuksessa. Bolt Gardenilla sijaitsee myös seuran toimisto. == Toiminta == FBC Turun toimintaa johtaa 6–9-henkinen hallitus, joka vastaa seuran operatiivisesta johtamisesta käytännön tasolla yhdessä toiminnanjohtajan kanssa. FBC Turun toiminta on keskittynyt Turussa Länsikeskuksen ympäristöön, jossa sijaitsee seuran salibandyhalli Bolt Garden. FBC Turun joukkueet harjoittelevat Bolt Gardenin lisäksi, Kupittaan Palloiluhallilla sekä Turun Raunistulassa sijaitsevalla Salibandy-Areenalla, jonne on keskitetty juniorijoukkueiden harjoitusvuoroja. Turkulaisten pelaajien ohella seurassa on myös paljon pelaajia lähikunnista Raisiosta, Naantalista, Liedosta ja Ruskolta. FBC Turku on tunnettu junioritoiminnastaan, ja se on saavuttanut niin alue- kuin SM-mitaleja ja sen pelaajia on kehittynyt kansainvälisille kentille saakka. Tällä hetkellä FBC Turulla on poikajuniorijoukkue kaikissa Salibandyliiton juniori-ikäryhmissä sekä kasvava määrä tyttöjuniorijoukkueita. Lisäksi seuralla on 5–7-vuotiaille tytöille ja pojille suunnattu salibandykoulu sekä 3–4-vuotiaille tarkoitettua lapsi–vanhempi-salibandya. FBC Turulla on myös eritasoisia aikuisharrastejoukkueita. == Miehet == FBC Turun miesten edustusjoukkue pelaa F-liigaa. === FBC Turku kaudella 2020–2021 === Maalivahdit * 31 Jouni Savonen * 32 Aleksi Sillantaka * 65 Eemeli Nikula Puolustajat * 8 Aleksi Orpana * 12 Niklas Niiranen * 18 Antti Hopeanaula * 20 Juuso Forsman * 22 Juhana Räikkönen * 24 Jussi Hoikkala * 50 Eero Säylä * 60 Akseli Härkönen * 72 Malik Abudu Hyökkääjät * 7 Sami Tuominen * 13 Jaakko Hautamäki * 21 Miika Hämäläinen * 23 Antti Kokko * 27 Teemu Aaltonen * 37 Juho Sorri * 54 Joona Heiskanen * 47 Ere Laitimo * 57 Ere Laitimo * 61 Aku Kuikka * 67 Matias Kallio * 70 Miikka Sokka * 71 Aleksi Havia * 74 Matti Manninen * 82 Severi Rautio * 90 Saku Hirmasto * 91 Jarno Pensikkala Valmennus * Santeri Raatarila * Tommi Sjöholm == Naisten edustus (FBC Loisto) == FBC Turun naisten edustusjoukkue pelaa F-liigaa. Joukkue käyttää nimeä FBC Loisto. Vuonna 2011 perustettu Loisto toimi itsenäisenä seurana, kunnes se liittyi FBC Turun organisaatioon vuonna 2014. ===FBC Loisto kaudella 2020–2021=== Valmennus * Matti Pienihäkkinen * Jussi Ojares * Mika Pietilä * Santeri Raatarila == Lähteet == == Aiheesta muualla == * Seuran kotisivut *